Ni Liv (band)

**Ni Liv** er et countryrock-band fra Bø og Midt-Telemark. Musikken beveger seg i og rundt sjangrene americana, countryrock, roots og folkrock. Gruppa spiller originale låter med tekster på telemarksdialekt. De har siden starten i 2003 spilt over 300 konserter rundt i Norge og gitt ut seks album. Plata *[[Langhelg]]* fra 2011 blei nominert til Spellemannprisen i countryklassa. 
## Historie
I 2003, 2004 og 2005 spilte bandet mest som trio, men ble iblant utvidet med Terje Meisingset på tangenter og trekkspill. Flest konserter hadde de i Telemark. Bandet varma opp for Hellbillies på Notodden i 2003, og i 2004 reiste det på en ukes turné langs Helgelandskysten. I 2005 spilte bandet før Åge Aleksandersen på Rootsfestivalen i Brønnøysund, for første gang på Countryfestivalen i Seljord, på den da nystarta Kartfestivalen på Gvarv, og på Handelsstevnet i Skien.

    
Høsten 2005 skrev bandet under en artistavtale med Warner Music Norway, og i januar 2006 ga de ut sitt første album under navnet Bygdabilly Band; også albumet fikk tittelen *[[Bygdabilly Band]]*.

Høsten 2006 bytta bandet navn fra Bygdabilly Band til Ni Liv. Det blei arrangert en navnekonkurranse i NRK Telemarksendinga og på bandets hjemmeside.

Plata *[[Telemarkana]]* utkom i 2007 og nådde Norsktoppen og VG-lista Topp 40 med en 39.&nbsp;plass i august samme år.

Telemarkana er også navnet på Ni Livs eget plateselskap, Telemarkana Records, som ble oppretta i forkant av utgivelsen av albumet *[[Sjumilsteg]]* i 2008. Bandet bestemte seg for å si opp avtala med Warner.

Etter *Sjumilsteg* slutta Ken-Børre Langås i bandet, og Knut Olav Sandvik fra Ulefoss blei med på bass.

Høsten 2009 gikk bandet i studio for å spille inn albumet *[[Hallingspark]]*.
  
I 2010 blei bandet til en fast kvintett, nå med rockegitaristen Jan Birger Akerhaugen, slik at besetningen besto av to el-gitarer, orgel/piano, bass og trommer. På mange låter bytter el-gitarer plass med banjo, fele, barryton-gitar og/eller akustisk gitar.

## Medlemmer
*Jon Solberg – vokal, el-gitar, ak-gitar, fele
*Eivind Aase – trommer og vokal
*Knut Olav Sandvik – bass og vokal
*Terje Meisingset – piano, hammondorgel, trekkspill
*Jan Birger Akerhaugen – el-gitar, akustisk gitar, banjo, baryton-gitar og vokal

### Tidligere medlemmer
*Ken-Børre Langås – bass 
*Ole-Bjørn Talstad – piano og orgel
*Olav Torgeir Kopsland – gitarer og mandolin
 
### Faste gjestemusikere
*Anders Røine – gitarer, langeleik og munnharpe
*John Trygve Bakke – munnspill og perc
*Oddbjørn Aase – trekkspill, tangenter og gitar
*Trond Villa – fele
*Kjetil Kaarstein – gitarer og mandolin
*Tore Bruvoll – gitarer og dobro

## Diskografi
### Album
* 2006: *[[Bygdabilly Band]]*, Warner Music Norway
* 2007: *[[Telemarkana]]*, Warner Music Norway
* 2008: *[[Sjumilsteg]]*, Telemarkana
* 2010: *[[Hallingspark]]*, Universal Music
* 2011: *[[Langhelg]]*, Norskamerikaner
* 2013: *[[Ein kveld med Ni liv]]*, Grammofon
* 2014: *[[Leva meg opp]]*, Grammofon
* 2016: *Broder*, Grammofon

### EP-er
* 2003: *Da eg og bestefar va' små (*Nordicae) som Jon Solbergs Bygdabilly Band
* 2015: *[[Stram deg opp]]*, Grammofon

### Singler
* 2007: «Ikkje spør», Warner Music Norway
* 2008: «Det var den gong», Telemarkana records
* 2008: «Tjønnimellom», Telemarkana records
* 2010: «Hytta», Universal music
* 2011: «Hard som jønn», Norskamerikaner
* 2011: «Din mann», Norskamerikaner
* 2012: «Bånsull», Grammofon
* 2014: «Håkken e du», Grammofon
* 2014: «Finne jula», Grammofon
## Eksterne lenker
* 
* 
*  Ni Liv på Facebook